Альбаны республикасы

Альбаны республикасы (итал. Repubblica di Alba) — революциячы муниципалитет, 1796-чы джылны 26-чы апрелинде Пьемонтдагъы Альбада, француз аскер кючлегенинден сора баямаланнганды. Муниципалитет эки кюн джашагъанды, 1796-чы джылны 28-чи апрелинде Кераскадо джарашыугъа къол салыннгандан сора Сардинияны королу III Виктор Амадейге бютеу Пьемонт къайтарылгъанды.

 Тарих 
Республика баямаланнган заманда Пьемонт Сардин короллукъну эм магъаналы кесеги болгъанды, аты Сардиния болгъанлыкъгъа ара шахары Турин да континентде болгъанды. 1796-чы джылны апрелинде короллукъгъа француз революционерлени биринчи чабыууллары: Монтеноттну компаниялары болады. Франйцузланы бир-бири ызындан талай хорламындан сора итальян патриот эмда якобинчи Джованни Антонио Ранца Альба шахарда Пьемонтну джеринде республика баямлайды (ол себебден тарихде да аты «Альбаны республикасы» болуб къалгъады)  1796-чы джылны 25-чи эмда 26-чы апрелинде Ранца бойсунмагъан пьемонтчу республика баямларгъа агитация этгенди; ол быллай къралда бютеу Италияны кючлеген республикагъа биринчи атлам кёргенди. Андан сора Ранца эмда джандашлары француз генерал Наполеон Бонапартны бютеу Италияны "зулмудан" къутхарыргъа чакъыргъандыла. Алай болса да, Бонапарт аланы тилеклерин къулагъына алмагъанды, эмда француз Директориягъа Пьемонтну халкъы революциягъа хазыр болмагъанын джазгъанды.

Француз аскер башчыла ол заманлада итальян республиканы къуралыууна уллу къызыкъмагъандыла, алай бла 1796-чы джылны 28-чи апрелинде Кераскода джарашыу бла  Пьемонтну асламысы кери сардин королгъа берилгенди (Франция аннексия этген Алессандрия, Кони эмда Тортоне тышында). Ахырында бегитилген, 1796-чы джылны 15-чи майындан Париж мамырлыкъ кесаматха кёре, Савойя гурцоглукъ, Ницца, Тенде эмда Бёй Францей Франциягъа кёчгендиле, Пьемонтну юсю бла баргъан француз аскерлеге джол берилгенди. Альбаны республикасы, андан сора талай замангъа кеч къуралгъан Пьемонт республиканы тамалы саналады.

 Байракъ 
Альбаны республикасыны байрагъаны якобинчи Джованни Антонио Ранца джарашдыргъанды, ол къызыл эмда кёк бетлери Франция ючюндю, къызгъылдым-сары бет а уа Пьемонтнукъуду дегенди. Бу байракъ ёре да узунлугъуна да хайырланнгынды, бусагъатда да бир-бирде Пьемонтда ол байракъны хайырланадыла.

 Белгиле 

Категория:Италияны тарихи
Категория:Францияны эгеч республикалары
Категория:Тарих къралла
Категория:Сателлит къралла
Категория:Францияны къаранчха къраллары